
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
αριθ. […]
της […]
για την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
Έχοντας υπόψη τη συμφωνία για τον Ευρωπαϊκό Οικονομικό Χώρο (στο εξής: συμφωνία ΕΟΧ), και ιδίως τα άρθρα 86 και 98,
Εκτιμώντας τα ακόλουθα:
1. [bookmark: _Hlk51922725][bookmark: _Hlk74043964][bookmark: _Hlk74044039]Είναι σκόπιμο να επεκταθεί η συνεργασία των συμβαλλόμενων μερών της συμφωνίας ΕΟΧ για να συμπεριλάβει τον κανονισμό (ΕΕ) 2021/888 του Ευρωπαϊκού Κοινοβουλίου και του Συμβουλίου, της 20ής Μαΐου 2021, για τη θέσπιση του Προγράμματος για το Ευρωπαϊκό Σώμα Αλληλεγγύης και για την κατάργηση των κανονισμών (EΕ) 2018/1475 και (EΕ) αριθ. 375/2014[footnoteRef:1]. [1: 	ΕΕ L 202 της 8.6.2021, σ. 32.] 

Είναι σκόπιμο η συμμετοχή των κρατών της ΕΖΕΣ στις δραστηριότητες που απορρέουν από τον κανονισμό (ΕΕ) 2021/888 να αρχίσει από την 1η Ιανουαρίου 2021, ανεξαρτήτως του πότε η παρούσα απόφαση θα εκδοθεί ή του αν κοινοποιηθεί η τήρηση των συνταγματικών απαιτήσεων που ενδεχομένως συνδέονται με την παρούσα απόφαση μετά τις 10 Ιουλίου 2021. 
Οι οντότητες που είναι εγκατεστημένες στα κράτη της ΕΖΕΣ θα πρέπει να έχουν το δικαίωμα να συμμετάσχουν σε δραστηριότητες που αρχίζουν πριν από την έναρξη ισχύος της παρούσας απόφασης. Οι δαπάνες για τις δραστηριότητες αυτές, των οποίων η υλοποίηση αρχίζει μετά την 1η Ιανουαρίου 2021, μπορεί να θεωρηθούν επιλέξιμες υπό τους ίδιους όρους με εκείνους που ισχύουν για τις δαπάνες με τις οποίες επιβαρύνονται οι οντότητες που είναι εγκατεστημένες στα κράτη μέλη της ΕΕ, υπό την προϋπόθεση ότι η παρούσα απόφαση θα τεθεί σε ισχύ πριν από το τέλος της σχετικής δράσης.
Οι όροι συμμετοχής των κρατών της ΕΖΕΣ και των οικείων θεσμικών οργάνων, επιχειρήσεων, οργανισμών και υπηκόων σε προγράμματα της Ευρωπαϊκής Ένωσης καθορίζονται στη συμφωνία ΕΟΧ, και ιδίως στο άρθρο 81.
Ως εκ τούτου, το πρωτόκολλο 31 της συμφωνίας ΕΟΧ θα πρέπει να τροποποιηθεί αναλόγως, ώστε να καταστεί δυνατή η επέκταση της εν λόγω συνεργασίας από την 1η Ιανουαρίου 2021,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 4 του πρωτοκόλλου 31 της συμφωνίας ΕΟΧ τροποποιείται ως εξής:
1.	Μετά την παράγραφο 2ιζ παρεμβάλλεται η ακόλουθη παράγραφος:
«2ιη.	Τα κράτη της ΕΖΕΣ συμμετέχουν, από 1ης Ιανουαρίου 2021, στο ακόλουθο ευρωπαϊκό πρόγραμμα:
-	32021 R 0888: Κανονισμός (ΕΕ) 2021/888 του Ευρωπαϊκού Κοινοβουλίου και του Συμβουλίου, της 20ής Μαΐου 2021, για τη θέσπιση του Προγράμματος για το Ευρωπαϊκό Σώμα Αλληλεγγύης και για την κατάργηση των κανονισμών (EΕ) 2018/1475 και (EΕ) αριθ. 375/2014 (ΕΕ L 202 της 8.6.2021, σ. 32).
	Οι δαπάνες για τις δραστηριότητες των οποίων η υλοποίηση αρχίζει μετά την 1η Ιανουαρίου 2021 μπορεί να θεωρηθούν επιλέξιμες από την ημερομηνία έναρξης της δράσης που καθορίζεται στη σχετική συμφωνία επιχορήγησης ή στην απόφαση επιχορήγησης, υπό τους όρους που προβλέπονται σε αυτήν, εφόσον η απόφαση της Μεικτής Επιτροπής του ΕΟΧ αριθ. ΧΧ/2021 της xx 2021 [παρούσα απόφαση] τεθεί σε ισχύ πριν από το τέλος της δράσης.
	Η Νορβηγία απαλλάσσεται από την υποχρέωση συμμετοχής και χρηματοδοτικής συνεισφοράς στο παρόν πρόγραμμα.» .
2.	Το κείμενο της παραγράφου 3 αντικαθίσταται από το ακόλουθο κείμενο:
Τα κράτη της ΕΖΕΣ καταβάλλουν χρηματοδοτική συνεισφορά σύμφωνα με το άρθρο 82 παράγραφος 1) στοιχείο α) της συμφωνίας για τα προγράμματα και τις δράσεις που αναφέρονται στις παραγράφους 1, 2, 2α, 2β, 2γ, 2δ, 2ε, 2στ, 2ζ, 2η, 2θ, 2ι, 2ια, 2ιβ, 2ιγ, 2ιδ, 2ιε, 2ιστ, 2ιζ και 2ιη.»
Άρθρο 2
Η παρούσα απόφαση αρχίζει να ισχύει την επομένη της τελευταίας κοινοποίησης δυνάμει του άρθρου 103 παράγραφος 1 της συμφωνίας ΕΟΧ[footnoteRef:2]. [2: 	[Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]] 

Εφαρμόζεται από την 1η Ιανουαρίου 2021.
Άρθρο 3
Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
Βρυξέλλες, […].

 ΕΥΡΩΠΑΪΚΗ   ΕΠΙΤΡΟΠΗ   

Βρυξέλλες, 11.8.2021    COM(2021) 466 final   ANNEX     ΠΑΡΑΡΤΗΜΑ   της   Πρότασης για ΑΠΟΦΑΣΗ ΤΟΥ ΣΥΜΒΟΥΛΙΟΥ   για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή  Επιτροπή του ΕΟΧ όσον αφορά την τροποποίηση του πρωτοκόλλου 31 της συμφωνίας  ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων  ελευθεριών              (Πρόγραμμα του Ευρωπαϊκού Σώματος Αλληλεγγύης)  


